Lyginamasis variantas

VIENKARTINIŲ, TIKSLINIŲ, SĄLYGINIŲ IR PERIODINIŲ PAŠALPŲ SKYRIMO IR MOKĖJIMO TVARKOS APRAŠAS

8. Vienkartinė, tikslinė, sąlyginė ar periodinė pašalpa gali būti skiriama asmeniui (šeimai) įvertinus buities ir gyvenimo sąlygas, gaunamas pajamas ir kitas turinčias reikšmės aplinkybes pašalpai gauti šiais atvejais:

8.1. vienkartinė pašalpa skiriama bendrai gyvenantiems asmenims ar vienam gyvenančiam asmeniui, nevertinant pajamų, šiais atvejais:

8.1.1 šeimoje gimus dvynukams ir daugiau vaikų – 2 VRP dydis kiekvienam gimusiam vaikui kiekvienam gimusiam vaikui skiriama 300 Eur dydžio vienkartinė pašalpa, šeimoje gimus dvynukams ir daugiau vaikų kiekvienam gimusiam vaikui papildomai skiriama 100 Eur, jei dėl pašalpos buvo kreiptasi ne vėliau kaip per 6 mėnesius nuo vaiko gimimo dienos ir jei bent vienas iš vaiko tėvų su vaiku ne trumpiau kaip 6 mėnesius iki vaiko gimimo deklaravo gyvenamąją vietą Savivaldybėje, išskyrus atvejus, kai vaikas yra išlaikomas valstybės ar savivaldybės finansuojamoje įstaigoje (nemokamai gauna nakvynę, maistą ir kitas paslaugas) arba vaikas gimė negyvas;

8.1.2. per 24 val. iš pataisos įstaigos paleistam asmeniui, jeigu dėl pašalpos asmuo kreipėsi ne vėliau kaip per 2 mėnesius nuo išėjimo iš laisvės atėmimo įstaigos dienos, – iki 1 VRP. Jeigu vienkartinės pašalpos mokėjimo diena sutampa su ne darbo diena (šeštadieniu, sekmadieniu ar švenčių diena), ši pašalpa mokama pirmąją darbo dieną, einančią po ne darbo dienos (šeštadienio, sekmadienio ar švenčių dienos);

8.1.3. nukentėjus nuo gaisro ar stichinės nelaimės neapdraustam gyvenamajam būstui, kuriame bendrai gyvenantys asmenys ar vienas gyvenantis asmuo deklaruoja gyvenamąją vietą, ir jeigu tai yra vienintelis gyvenamasis būstas, priklausantis jam nuosavybės teise, – iki 25 VRP;

8.1.4. paskelbtos ekstremalios situacijos, karantino Lietuvos Respublikoje ir / ar Prienų rajono savivaldybėje laikotarpiu asmenims netekus darbo, jeigu pareiškėjas kreipiasi ne vėliau kaip per 6 mėn. nuo ekstremalios situacijos, karantino laikotarpio pabaigos, – iki 2,5 VRP;

8.1.5. atvykusiems į Lietuvos Respubliką karo pabėgėliams iš Ukrainos ir faktiškai gyvenantiems Prienų rajono savivaldybėje, pateikus migracijos tarnybos išduotą dokumentą (duomenis) apie priimtą prašymą teisinės padėties klausimui Lietuvos Respublikoje spręsti arba išduotą leidimą laikinai gyventi Lietuvos Respublikoje humanitariniu pagrindu, – iki 2,5 VRP;

8.1.6. patekus į ypač sunkią materialinę padėtį (dėl gaisro ar stichinės nelaimės praradus nedraustus namų apstatymo ir apyvokos reikmenis, kai faktiškai jame gyvenama (neturint nuosavybės teise priklausančio būsto), ar kitais atvejais) – iki 10 VRP.

8.1.7. vienkartinė pašalpa asmenims, patiriantiems socialinę riziką, teikiama nepinigine forma, pervedant pinigus į socialinę kortelę, skirtą pirkti parduotuvėje (išskyrus alkoholį, tabako gaminius ir loterijos bilietus), išskyrus atvejį, kai atvejo vadybininkas, koordinuojantis atvejo vadybos procesą, o kai atvejo vadyba netaikoma – socialinis darbuotojas, dirbantis su šeimomis, rekomenduoja vienkartinę pašalpą teikti pinigine forma.